Təhminə (film)

Təhminə — 1993-cü ildə istehsal olunmuş Azərbaycan filmi.

 Məzmunu 

Filmdə əsərin baş qəhramanları olan Zaur (Fəxrəddin Manafov) və Təhminənin (Meral Konrat) melodram həyatından bəhs edir. Onları mühafizəkar cəmiyyətlə qarşı-qarşıya gətirir. Tanınmış professor Zeynallının (Həsən Məmmədov) oğlu Zaur atası və anası olmayan Təhminəyə aşiq olur. Zaurun anası Zivər xanım (Zərnigar Ağakişiyeva) və atası buna qarşı çıxır. Sonsuzluq və aralarındakı soyuqluq səbəbiylə Arifdən boşanan Təhminə Zaurla birlikdə yaşamağa başlayır. Bundan sonra hər gün Zivər xanım telefonla zəng edərək Təhminəni təhqir edir. Çox gözəl olduğundan işlədiyi yerdə bütün kişilərin diqqətini özünə çəkən Təhminə Zaurun qısqanclığına səbəb olur

Bir müddət sonra Təhminəni iş yerindən Moskvaya peşəkar təyinatla göndərirlər. Zaur Təhminəni o qədər çox sevir ki, onun ardınca Moskvaya gedir.

Zaurun ailəsi onun Təhminə ilə romantik münasibətini pisləyir və Zauru ailə dostunun 19 yaşlı qızı Firəngiz (Laura Rzayeva) ilə əvvəlcədən razılaşdırılmış evliliyə məcbur etməyə çalışır. Sosial təzyiqlər və Zaurun anası (Zərnigar Ağakişiyeva) tərəfindən Təhminəyə davamlı zənglər sonda onların münasibətlərində problemlər yaradır və onların ayrılmasına səbəb olur.

Valideynlərinin məsləhətini dinləyən Zaur Firəngizlə ailə qurur. Təhminə isə ürəyinin ağrısını sakitləşdirmək üçün tənhalıqda spirtli içkilərə qurşanır. Bu vərdişinə görə Təhminə qaraciyərində problemlər yaşayır və sonda Zaur və Firəngizin İstanbulda keçirdiyi bal ayı zamanı sirrozdan dünyasını dəyişir.

 Festivallar və mükafatlar 
 1)1993-cü ildə Bakıda Azərbaycan filmlərinin II festival-müsabiqəsi
 Quruluşçu rejissor Rasim Ocaqov ən yaxşı rejissor işinə görə Priz almışdır.
 Aktrisa Zərnigar Ağakişiyevaya ən yaxşı qadın roluna görə Priz verilmişdir.

 Film haqqında 
 Film yazıçı Anarın "Beşmərtəbəli evin altıncı mərtəbəsi" romanı əsasında ekranlaşdırılmışdır.
 Filmdə Təhminə Azərbaycan televiziyası üçün sabahkı proqramı oxuyanda deyir: "Park" bədii filminə baxa bilərsiniz. "Park" filminin rejissoru Rasim Ocaqov, baş rolun ifaçısı isə Fəxrəddin Manafovdur.

 Filmin heyəti 

 Film üzərində işləyənlər 
 Ssenari müəllifi: Anar
 Quruluşçu rejissor: Rasim Ocaqov
 Quruluşçu operator: Kənan Məmmədov (Kənan Əziz kimi)
 Quruluşçu rəssam: Rafiz İsmayılov (Rafis İsmayılov kimi)
 Bəstəkar: Emin Sabitoğlu
 Səs operatoru: Akif Nuriyev
 Rejissor: Zəfər Murtuzov (Z. Murtuzov kimi)
 Operator: Tərlan Babayev (T. Babayev kimi)
 Geyim rəssamı: N. Cəfərova
 Qrim rəssamı: Elbrus Vahidov
 Montaj edən: Gülşən Səlimova
 Rejissor assistenti: Xuraman Abbasova, Nizami Məmmədov
 Operator assistenti: Aydın Mustafayev
 Çalır: Rafiq Babayevin İdarəsi ilə İnstrumental Ansambl
 Filmin direktoru: Nadir Əliyev
 Mahnı ifa edən: Rafiq Babayev ("Əlvida" mahnısı) (titrlərdə yoxdur)
 Musiqisindən istifadə edilən bəstəkar: Frederik Şopen (titrlərdə yoxdur), Küçələrə su səpmişəm (Azərbaycan xalq mahnısı; titrlərdə yoxdur)

 Rollarda 
 Meral Konrat — Təhminə
 Fəxrəddin Manafov — Zaur
 Zərnigar Ağakişiyeva — Zivər
 Həsən Məmmədov — Professor Zeynallı
 Larisa Xələfova — Mədinə
 Həsənağa Turabov — Dadaş
 Tofiq Mirzəyev — Muxtar
 Laura Rzayeva — Firəngiz
 Elmira Şabanova — Aliyə
 Füzuli Hüseynov — Spartak
 Məlik Dadaşov — Murtuz
 Dadaş Kazımov — Məmmədnəsir
 Eldəniz Rəsulov — Aspirant
 Georgi Ştil — Milis nəfəri starşina Lisiçkin
 Məbud Məhərrəmov — Zaurun iş yoldaşı
 Nuriyyə Əhmədova — Sima
 F. Əlicanov
 Mayak Kərimov — Qurban
 Tələt Rəhmanov — Ad günündəki qonaq
 V. Gersenzon — Ofisiant
 Kənan Məmmədov — Ad günündəki qonaq (titrlərdə yoxdur)
 Tanilə Əhmərova — Ad günündəki qonaq (titrlərdə yoxdur)
 Elbrus Vahidov — Ad günündəki qonaq (titrlərdə yoxdur)
 Emin Sabitoğlu — Ad günündəki qonaq (titrlərdə yoxdur)

 Filmi səsləndirənlər 
 Nəcibə Hüseynova — Təhminə (Meral Konrat) (titrlərdə yoxdur)
 Əminə Yusifqızı — Mədinə (Larisa Xələfova) (titrlərdə yoxdur)
 Ramiz Əzizbəyli — Məmmədnəsir (Dadaş Kazımov) (titrlərdə yoxdur)
 Hacı İsmayılov — Zaurun iş yoldaşı (Məbud Məhərrəmov) (titrlərdə yoxdur)

 Sponsor 
 Bakı Neftayırma Zavodu ("Azneftyağı")

 Mənbə 
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 816.

 Həmçinin bax 
Azərbaycan filmlərinin siyahısı
Beşmərtəbəli evin altıncı mərtəbəsi (film, 1996)

 Xarici keçidlər 
 Təhminə (film, 1993) Full HD
 Zərnigar Atakişiyeva filmin çəkilişi barədə
 "Rəsul Quliyev istəmişdi ki, Təhminəni…"
 Meral Konrat: "Fəxrəddin Manafovun məndən üzr istəməsini gözləyirəm" — MÜSAHİBƏ
 Təhminənin Spartakla Azərbaycan rəqsi — VİDEO
 Fəxrəddin Manafov ilə görüş / "Təhminə" filmi

 Filmin musiqisi 

Kateqoriya:1993-cü ilin filmləri
Kateqoriya:Azərbaycanın melodram filmləri
Kateqoriya:Dram filmləri
Kateqoriya:Məhəbbət filmləri
Kateqoriya:"Ocaq" Müstəqil Studiyası
Kateqoriya:Rasim Ocaqovun filmləri
Kateqoriya:Ədəbi əsərlərin ekranlaşdırılması
Kateqoriya:"Azərbaycanfilm" filmləri